CELEX: 32004D0624
Language: hu
Date: 2004-08-19 00:00:00
Title: 2004/624/EK: A Bizottság határozata (2004. augusztus 19.) bizonyos ftalátvegyületet tartalmazó lágy PVC-ből készült és háromévesnél fiatalabb gyermekeknek szánt, szájba vehető játékszerek és gyermekápolási cikkek forgalomba hozatalát megtiltó intézkedésekről szóló 1999/815/EK határozat módosításáról (Az értesítés a B(2004) 3071. számú dokumentummal történt)(EGT vonatkozású szöveg)

31.8.2004   
            
            
               HU
            
            
               Az Európai Unió Hivatalos Lapja
            
            
               L 280/34
            
         
      A BIZOTTSÁG HATÁROZATA
   
   (2004. augusztus 19.)
   bizonyos ftalátvegyületet tartalmazó lágy PVC-ből készült és háromévesnél fiatalabb gyermekeknek szánt, szájba vehető játékszerek és gyermekápolási cikkek forgalomba hozatalát megtiltó intézkedésekről szóló 1999/815/EK határozat módosításáról
   (Az értesítés a B(2004) 3071. számú dokumentummal történt)
   (EGT vonatkozású szöveg)
   (2004/624/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az általános termékbiztonságról szóló, 2001. december 3-i 2001/95/EK európai parlamenti és tanácsi irányelvre (1) és különösen annak 13. cikke (2) bekezdésére,
   mivel:
   
               (1)
            
            
               A Bizottság a 92/59/EGK irányelv (2) 9. cikke alapján 1999. december 7-én elfogadta az 1999/815/EK határozatot (3), mely felszólítja a tagállamokat a diizononil-ftalát (DINP), di-(2-etilhexil)-ftalát (DEHP), dibutil-ftalát (DBP), diizodecil-ftalát (DIDP), di-n-oktil-ftalát (DNOP) és benzil-butil-ftalát (BBP) vegyületek közül egyet vagy többet tartalmazó, lágy PVC-ből készült és háromévesnél fiatalabb gyermekeknek szánt, szájba vehető játékok és gyermekápolási cikkek forgalomba hozatalának tilalmára.
            
         
               (2)
            
            
               A 92/59/EGK irányelv 11. cikkének (2) bekezdésében rögzített rendelkezésekkel összhangban az 1999/815/EK határozat érvényessége három hónapra korlátozódott. Ebből kifolyólag a határozat érvényessége 2000. március 8-án lejárt.
            
         
               (3)
            
            
               Az 1999/815/EK határozat elfogadásakor előre látható volt, hogy az érvényesség meghosszabbítására lesz szükség. Az 1999/815/EK határozat alapján elfogadott intézkedések érvényességét több határozat is meghosszabbította minden alkalommal három hónapos időtartamra, legutóbb hathónapos időtartammal, mely 2004. augusztus 20-án lejár.
            
         
               (4)
            
            
               A létező anyagok kockázatainak értékeléséről és ellenőrzéséről szóló, 1993. március 23-i 793/93/EGK tanácsi rendelet (4) értelmében a ftalátok kibocsátását vizsgáló tesztek hitelesítési módszereit, a helyettesítő anyagok biztonságának értékelését és ezen ftalátok átfogó kockázatértékelését illetően lényeges előrelépések történtek. A szóban forgó termékek által okozott veszélyekkel kapcsolatosan a Parlament és a Tanács állandó intézkedések meghozatalát fontolgatja, azonban több idő szükséges a témát érintő tanácskozások lebonyolításához, különösen az összes új kutatási eredmény figyelembevételét illetően.
            
         
               (5)
            
            
               A Parlament és a Tanács által elfogadott állandó intézkedések meghozataláig, valamint azért, hogy biztosítani lehessen az 1999/815/EK határozat célkitűzéseit és azok meghosszabbításait, továbbra is szükséges a szóban forgó termékek forgalomba hozatalának tilalma.
            
         
               (6)
            
            
               Néhány tagállam 2004. augusztus 20-ig érvényes intézkedésekkel végrehajtotta az 1999/815/EK határozatot. Ezért szükséges annak biztosítása, hogy ezeknek az intézkedéseknek az érvényessége meghosszabbításra kerüljön.
            
         
               (7)
            
            
               Ezért szükséges az 1999/815/EK határozat érvényességének meghosszabbítása abból a célból, hogy biztosítani lehessen, hogy mindegyik tagállam továbbra is fenntartja az ebben a határozatban előírt tilalmat.
            
         
               (8)
            
            
               A 92/59/EGK irányelvet 2004. január 15-től hatályon kívül helyező és annak helyébe lépő 2001/95/EK irányelv 13. cikkének (2) bekezdése megállapítja, hogy a bizottsági határozatok, melyek felszólítják a tagállamokat, hogy tegyenek intézkedéseket az egyes termékek által okozott súlyos veszélyek megelőzésére, legfeljebb egyéves időtartamra érvényesek és legfeljebb egyéves időszakokkal hosszabbíthatók meg. Helyénvaló az 1999/815/EK határozat érvényességének három hónappal történő meghosszabbítása abból a célból, hogy elegendő idő álljon rendelkezésre a (4) preambulumbekezdésben említett állandó intézkedések meghozatalára, és egyben lehetőség legyen a határozat érvényességi idejének kellő időben történő újravizsgálására.
            
         
               (9)
            
            
               Az e határozatban előírt intézkedések összhangban vannak a 2001/95/EK irányelv 15. cikke alapján létrehozott bizottság véleményével,
            
         ELFOGADTA EZT A HATÁROZATOT:
   1. cikk
   Az 1999/815/EK határozat 5. cikkében a „2004. augusztus 20.” szavak helyébe a „2004. november 20.” szavak lépnek.
   2. cikk
   A tagállamok azonnali hatállyal meghozzák a szükséges intézkedéseket annak érdekében, hogy eleget tegyenek e határozatnak. Erről haladéktalanul tájékoztatják a Bizottságot.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2004. augusztus 19-én.
      
         
            a Bizottság részéről
         
         David BYRNE
         
         
            a Bizottság tagja
         
      
   
   
      (1)  HL L 11., 2002.1.15., 4. o.
   
      (2)  HL L 315., 1999.12.9., 46. o. A legutóbb a 2004/178/EK határozattal (HL L 55., 2004.2.24., 66. o.) módosított határozat.
   
      (3)  HL L 228., 1992.8.11., 24. o. Az 1882/2003/EK európai parlamenti és tanácsi rendelettel (HL L 284., 2003.10.31., 1. o.) módosított irányelv.
   
      (4)  HL L 84., 1993.4.5., 1. o. Az 1882/2003/EK rendelettel módosított rendelet.